DOM ZA STARIJE OSOBE MEDVEŠČAK

UGRADNJA KLIMATIZACIJSKIH SUSTAVA

PROJEKTNI ZADATAK ZA IZRADU TEHNIČKE DOKUMENTACIJE


Opći podaci:

Investitor:	Dom za starije osobe Medveščak, Trg Drage Iblera 8, Zagreb
Vrsta radova:	Izrada glavnog / izvedbenog projekta i tender dokumentacije za ugradnju klimatizacijskih sustava
Građevina:	Dom za starije osobe Medveščak, Trg Drage Iblera 8, Zagreb

Projektni zadatak obuhvaća ugradnju klimatizacijskog sustava u sobe korisnika u domu za starije osobe. Cilj projekta je osigurati primjerenu klimatizaciju u skladu s tehničkim i infrastrukturnim kapacitetima građevine te osigurati optimalnu energetsku učinkovitost i dugoročnu održivost sustava.

Postojeće stanje:
· Starost objekta je 37 godina, bez centralizirane klimatizacije po sobama, uz ograničene kapacitete električne mreže.
· Dio korisnika samostalno je financirao split-sustave za sobe, no dodatna ugradnja nije moguća zbog spomenutog ograničenja kapaciteta električne mreže.
· U većini objekata investitor posjeduje DWG dokumentaciju postojećeg stanja, te energetske certifikate.
Novo stanje – zahtjevi:

Klimatizacija:

Ugraditi VRF sustave ili alternativno predloženi sustav klimatizacije koji udovoljava potrebama objekta, s ekološkim rashladnim sredstvima optimalnim za ovaj tip instalacije. Projektant je dužan proračunati potreban rashladni učinak u skladu s energetskim certifikatima i analizom prostora za hlađenje.
Predviđena površina koju je potrebno hladiti je cca 9.500 m2 bruto.
Poželjno je, obzirom na konkretne prostorno-tehničke mogućnosti i veličinu zahvata planirati mogućnost izvedbe zahvata u fazama.

Elektroinstalacije:

Obuhvatiti nadogradnju elektroinstalacija i izradu nove infrastrukture gdje je potrebno, kako bi sustav mogao raditi u punom kapacitetu.

Izrada projektno troškovničke dokumentacije
Projektant je dužan:
· obraditi pripadajuću elektroinstalaciju, građevinsko i soboslikarsko uređenje prostora te sve potrebno za potpuno dovršenje radova
· izraditi dokumentaciju za potrebe javnog nadmetanja za odabir izvođača radova;
· izraditi sve potrebne nacrte za izvedbu radova (sheme, tlocrti, nacrti i sl.) na papiru i u digitalnom obliku;
· dati procjenu investicije;
· pridržavati se svih odredbi ovog Projektnog zadatka;
· pridržavati se pravila struke, normi i zakonskih propisa kao i mjera zaštite od požara i zaštite na radu;
· u slučaju nejasnoća obavezno kontaktirati stručno osoblje naručitelja;
· surađivati s naručiteljem u cilju što kvalitetnijeg definiranja projekta;
· upozoriti naručitelja na moguće pogreške u definiciji Projektnog zadatka te poduzeti sve potrebne stručne mjere da se te pogreške isprave;
· po potrebi predložiti naručitelju izmjene Projektnog zadatka u smislu optimizacije projekta;
· rješenja moraju biti funkcionalna, optimalna i ekonomična obzirom na investicijske troškove i troškove pogona i održavanja;
· projektna dokumentacija mora biti izrađena kao glavni/izvedbeni projekt;
· dokumentacija za javno nadmetanje mora biti izrađena sukladno propisima o javnoj nabavi;
· projekte je potrebno predati u pet primjeraka u papirnatom obliku i u jednom primjerku u elektronskom obliku (na stick-u) u dwg, docx, xlsx i pdf formatima;
· dokumentaciju za javno nadmetanje potrebno je predati u jednom primjerku u papirnatom obliku i u elektronskom obliku u docx i xlsx formatima, a nacrte i sheme je moguće predati i u pdf formatu i to objedinjene u jedan pdf dokument;
· kompletan troškovnik svih radova mora biti u istom "sheet-u", kao i rekapitulacija;
· u slučaju da dođe do nejasnoća pri izvođenju radova prema projektu pružiti investitoru i izvoditelju svu potrebnu pomoć i pojašnjenja bez posebne novčane naknade, tj. u sklopu ugovorenog projektantskog nadzora;
· ishoditi sve potrebne suglasnosti na projekt javnopravnih tijela ukoliko su potrebne.

Temeljem prihvaćene projektno troškovničke dokumentacije projektant može pristupiti izradi dokumentacije za javno nadmetanje koja sadrži:
· naslovnu stranicu sa sadržajem u docx formatu;
· tehnički opis namjeravanog zahvata u docx formatu;
· program kontrole kvalitete za troškovničke radove u docx formatu;
· objedinjeni troškovnik potrebnih radova s rekapitulacijom u xlsx formatu;
· izvod iz projekta za izvođenje prilagođen formatu A4 (nacrti i skice koje su neophodne za izradu ponude za izvođenje radova) u docx ili pdf formatu.

Dokumentacija za nadmetanje mora biti jedinstveno numerirana.
Primopredajom dokumentacije koja je predmet nabave na naručitelja prelaze vlasnička i autorska prava.
Prije davanja ponude moguće je izvršiti pregled objekta uz najavu na telefon 095


U Zagrebu, veljača 2025.












IZJAVA PONUDITELJA:

Poznati su nam elementi Projektnog zadataka temeljem kojih je sastavljena naša ponuda te prihvaćamo Projektni zadatak u cijelosti s svim njegovim odredbama.



U ____________, _____._____.2025.



	
	PONUDITELJ:



	
	(pečat i potpis ovlaštene osobe)

